Ministru kabineta rīkojuma projekta “Grozījums Ministru kabineta 2010. gada 31. maija rīkojumā Nr. 297 “[Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā](http://likumi.lv/doc.php?id=221141)*”* sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta mērķis ir pieņemt Ministru kabineta lēmumu un izdot rīkojumu par divu valstij piekritīgu zemes vienību Jelgavā saglabāšanu valsts īpašumā, ierakstīšanu zemesgrāmatā uz valsts vārda Veselības ministrijas personā. Rīkojums sagatavots, lai novērstu situāciju, ka zemes vienības Valsts zemes dienesta datos atspoguļotas kā valstij piekritīgu zemi, bet nav ierakstītas zemesgrāmatā, jo nav spēkā esoša Ministru kabineta rīkojuma par zemes vienību piekritību valstij un ierakstīšanu zemesgrāmatā uz valsts vārda Veselības ministrijas personā. Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta septīto daļu nepieciešams pieņemt Ministru kabineta rīkojumu par divu zemesgabalu Jelgavā iekļaušanu Ministru kabineta 2010. gada 31. maija rīkojuma Nr. 297 “[Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā](http://likumi.lv/doc.php?id=221141)” 6. pielikumā, nodot Veselības ministrijas valdījumā, lai nostiprinātu zemesgrāmatā uz valsts vārda Veselības ministrijas personā. Zemesgabalus lieto valsts sabiedrība ar ierobežotu atbildību ”Slimnīca ”Ģintermuiža””, kurā Veselības ministrija ir kapitāla daļu turētāja.Atbilstoši Oficiālo publikāciju un tiesiskās informācijas likuma 7. panta trešajai daļai Ministru kabineta rīkojums stājas spēkā tā parakstīšanas brīdī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta sestā daļa nosaka, ka Ministru kabinets līdz 2010. gada 30. decembrim izdod rīkojumu par zemes piekritību valstij, norādot to, kuras valsts institūcijas personā zeme ierakstāma zemesgrāmatā, vai to, ka zeme izmantojama zemes reformas pabeigšanai. Saskaņā ar šā likuma 8. panta sesto daļu valstij piederošā zeme, kas nav minēta šajā pantā, zemesgrāmatā ierakstāma uz valsts vārda Finanšu vai citas ministrijas personā, ja to noteicis Ministru kabinets.Saskaņā ar šā likuma 6. panta septīto daļu Ministru kabinets pieņem rīkojumu par zemes piekritību valstij attiecībā uz visām šā likuma 8. pantā minētajām valstij piekrītošajām zemēm. Šāda rīkojuma nepieciešamību noteic minētā likuma 6.panta septītā daļa un 8.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010. gada 31. maija rīkojuma Nr. 297 “[Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā](http://likumi.lv/doc.php?id=221141)” (turpmāk – rīkojums Nr. 297) 6. punkts paredz saglabāt valsts īpašumā un nodot Veselības ministrijas valdījumā šā rīkojuma 6. pielikumā minētos nekustamos īpašumus.Zemes īpašumu tiesiskā statusa sakārtošana tiek turpināta. Rīkojuma Nr. 297 sagatavošanas laikā jautājums par Ministru kabineta rīkojuma projektā “Grozījums Ministru kabineta 2010. gada 31. maija rīkojumā Nr.297 “[Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā](http://likumi.lv/doc.php?id=221141)” (turpmāk – Ministru kabineta rīkojuma projekts) minēto divu zemes vienību nodošanu valsts īpašumā nebija aktuāls, jo par rīkojuma projektā minētajām zemes vienībām Privatizācijas aģentūras izskatīšanā bija privātpersonu iesniegumi par to privatizāciju. Tādēļ rīkojuma projektā minētās Veselības ministrijai nepieciešamās zemes vienības nevarēja sākotnēji ietvert rīkojumā Nr. 297.Privatizācijas procesu valsts akciju sabiedrība ”Privatizācijas aģentūra” par abiem zemesgabaliem atteica. Līdz ar to kļuva aktuāls jautājums par rīkojuma Nr. 297 6. pielikuma papildināšanu un Ministru kabineta rīkojuma projekta sagatavošanu.Ministru kabineta rīkojuma projekta sagatavošana veikta pēc nelikumīgi uzceltu būvju (šķūņu) nojaukšanas. Rīkojuma projekts paredz papildināt rīkojuma Nr. 297 6. pielikumu ar divām valsts sabiedrības ar ierobežotu atbildību ”Slimnīca ”Ģintermuiža”” (turpmāk – Slimnīca Ģintermuiža) lietošanā esošajām zemes vienībām:1) zemes vienība ar kadastra apzīmējumu 0900 0080 530, Kārklu ielā 67B, Jelgavā, LV-3008 (turpmāk – zemesgabals Nr. 1) 8219 m2 platībā, kam Valsts zemes dienestā noteikts statuss: valstij piekritīga zeme. Nekustamā īpašuma lietošanas mērķis: Pārējo sabiedriskas nozīmes objektu apbūve. Kadastrā norādītie apgrūtinājumi: Zemes applūšanas risks 0,8219 ha; aizsargjoslas (aizsardzības zonas) teritorija ap kultūras pieminekli 0.0277 ha; ekspluatācijas aizsargjoslas teritorija par pašteces kanalizācijas vadu 0.0185 ha; tauvas joslas teritorija gar ezeru 0.0061 ha; tauvas joslas teritorija gar upi 0.0317 ha.Zemesgabala Nr.1 novērtējums kadastrā uz 2018. gada 1. janvāri sastāda 12 883,00 (divpadsmit tūkstoši astoņi simti astoņdesmit trīs) euro.Zemesgabals izveidots 2005.gadā, sadalot mazākos zemes gabalos bijušo zemesgabalu Kārklu ielā 63, Jelgavā (zemes kadastra Nr.0900 008 0092), kas izveidots ar Jelgavas domes 1997. gada 29. janvāra rīkojumu Nr. 53-r, un zemes robežu plāns sastādīts 1997. gadā.Savukārt, Zemesgabals Kārklu ielā 63 veidojies, , vairākkārt sadalot mazākos zemesgabalos Slimnīcas Ģintermuiža lietošanā esošo sākotnējo zemesgabalu Filozofu ielā 69 (kura sākotnējā vēsturiskā adrese bija Filozofu iela 49, Jelgavā (73,66 ha)).Ar Jelgavas pašvaldības administrācijas 2005. gada 22. februāra rīkojumu Nr.98-ni ”Par adrešu noteikšanu Kārklu ielā” tika pieņemts lēmums noteikt jaunas adreses nekustamajiem īpašumiem, kas izveidoti, sadalot zemesgabalu Kārklu ielā 63 (zemes kadastra numurs 0900 008 0092). Šajā sadalē zemesgabalam Nr. l ar zemes kadastra numuru 0900 008 0530 tika noteikta adrese: Kārklu ielā 67B, Jelgava, LV-3008. 2005. gadā veikta zemesgabala Nr. 1 kadastrālā uzmērīšana un zemes robežu plāna sastādīšana. 2) zemes vienība ar kadastra apzīmējumu 09000080540 Dambja ielā 43, Jelgavā, LV-3008 (turpmāk - zemesgabals Nr. 2) 3651 m2 platībā, kuram Valsts zemes dienestā noteikts statuss: valstij piekritīga zeme. Nekustamā īpašuma lietošanas mērķis: Individuālo dzīvojamo māju apbūve. Kadastrā norādītie apgrūtinājumi: aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās 0.0208 ha; koplietošanas ceļš 0.0111 ha; zemes applūšanas risks 0.3651 ha; ekspluatācijas aizsargjoslas teritorija gar elektrisko tīklu kabeļu līniju 0.0002 ha; aizsargjoslas teritorija gar ūdensvadu 0.0003 ha; aizsargjoslas teritorija gar ūdensvadu 0.0073 ha; aizsargjoslas (aizsardzības zonas) teritorija ap kultūras pieminekli 0.1863 ha; aizsardzības teritorija gar ūdensvadu 0.0138 ha.Zemesgabala Nr.2 kadastrālā vērtība uz 2018.gada 1.janvāri sastāda 9123,00 (deviņi tūkstoši divdesmit trīs) euro.Ar Jelgavas pašvaldības administrācijas 21.03.2005. rīkojumu Nr. 161-ni “Par adrešu noteikšanu Dambja ielā” noteikta zemesgabala Nr. 2 adrese: Dambja iela 43, Jelgava, LV-3008.2005. gadā veikta zemesgabala Nr. 2 kadastrālā uzmērīšana un zemes robežu plāna sastādīšana. Uz zemesgabala Nr. 1 un uz zemesgabala Nr. 2 nav valstij piekritīgu būvju, kas ir valsts iestādes vai valsts kapitālsabiedrības bilancē, tādēļ šos zemesgabalus nevar ierakstīt zemesgrāmatā uz valsts vārda bez Ministru kabineta rīkojuma.Zemesgabals Nr. 1 un zemesgabals Nr. 2 izvietojas uz sākotnējā zemesgabala Filozofu ielā 69, Jelgavā (vēsturiski bijušās Filozofu iela 49 zemes). Latvijas valsts arhīva izziņā par nekustamā īpašuma piederību norādīts, ka vēsturiski Valsts Ģintermuižas slimnīcas sākotnējā zemesgabala Filozofu ielā 49, Jelgavā, (73,66 ha) teritorijas līdz 1939. gadam lietotājs –Valsts Ģintermuižas zemes saimniecība. 1943. gada dokumentos redzams, ka šā gruntsgabala īpašnieks bijis Veselības departaments. Saskaņā ar Latvijas valsts arhīva 1996. gada 19. novembra izziņu 4-JP-37226), par Filozofu ielas 49 zemi, kas uz 1940. gada 21. jūliju piederēja Valsts Ģintermuižas slimnīcai, zemes reformas likumdošanā noteiktajā kārtībā saņemts zemes pieprasījums īpašuma tiesību atjaunošanai no Jelgavas psihoneiroloģiskās slimnīcas.Ar Ministru kabineta 1996. gada 15. maija rīkojuma Nr. 168 ”Par nekustamo īpašumu Jelgavā, Filozofu ielā 69” (turpmāk – rīkojums Nr.168) 1. punktu tika noteikts saglabāt valsts īpašumā nekustamo īpašumu Jelgavā, Filozofu ielā 69, un nodot to Labklājības ministrijas valdījumā, Labklājības ministrijai tika uzdots reģistrēt nekustamo īpašumu zemesgrāmatā uz valsts vārda Labklājības ministrijas personā. Pēc rīkojuma Nr. 168 pieņemšanas sakarā ar nekustamā īpašuma Filozofu ielā 69 tālāku pakāpenisku sadalīšanu atsevišķos zemes gabalos, un uzsākto atsevišķo zemesgabalu privatizācijas procesu, nekustamais īpašums Filozofu ielā 69 netika sākotnēji reģistrēts zemesgrāmatā uz valsts vārda kā vienots īpašums. Pēc Veselības ministrijas izveidošanas (ar Ministru kabineta 2003. gada 10. janvāra rīkojumu Nr. 7) Ministru kabinets 2003. gada 18. jūnijā izdeva rīkojumu Nr. 403 ”Par nekustamo īpašumu nodošanu Veselības ministrijas valdījumā” (turpmāk – rīkojums Nr. 403), ar kuru atzina par spēku zaudējušu rīkojumu Nr. 168. Rīkojums Nr. 403 noteica saglabāt valsts īpašumā un nodot Veselības ministrijas valdījumā nekustamos īpašumus, kas ierakstīti uz valsts vārda Labklājības ministrijas personā - tajā skaitā (1.31. app.) zemesgabalu ar kadastra apzīmējumu Nr.0900 008 0087 un 18 uz tā esošās būves, Jelgavā, Filozofu ielā 69. Rīkojuma Nr. 403 1.31. app. minētais zemesgabals Filozofu ielā 69 ar kadastra apzīmējumu Nr.09000080087 2003. gadā neietvēra teritoriju, kur atrodas zemesgabals Nr. 1. un zemesgabals Nr. 2 (skat. Jelgavas domes 1997. gada 29. janvāra rīkojuma Nr.53-r ”Par adrešu noteikšanu Dambja ielā, Filozofu ielā un Kārklu ielā” pielikumā ietverto adrešu sadalījumu kur zemesgabals Nr. 1 atrodas teritorijā “E” (daļa), bet zemesgabals Nr. 2 atrodas teritorijā “D” (daļa), bet rīkojumā Nr. 403 ietvertais zemesgabals atbilst teritorijai “B’’). Līdz ar to nav spēkā esošs Ministru kabineta izdots rīkojums par zemesgabala Nr. 1. un zemesgabala Nr. 2 saglabāšanu valsts īpašumā un nodošanu Veselības ministrijas valdījumā.Saskaņā ar likumu “Par valsts un pašvaldību zemes īpašuma tiesībām un nostiprināšanu Zemesgrāmatās”, zemesgabals Nr. 1 un zemesgabals Nr. 2 piekrīt valstij. Zemesgabali nepieciešami Veselības ministrijas, kas ir kapitāla daļu turētāja valsts kapitālsabiedrībā, valsts sabiedrībai ar ierobežotu atbildību ”Slimnīca ”Ģintermuiža”” valsts funkcijas – veselības aprūpes pakalpojumu sniegšana – izpildes nodrošināšanai. Zemesgabali Nr. 1 un Nr. 2 ar Ministru kabineta rīkojumu nododami Veselības ministrijas valdījumā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un valsts sabiedrība ar ierobežotu atbildību “Slimnīca ”Ģintermuiža””. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nekustamā īpašuma nepieciešamo ierakstīšanu zemesgrāmatā tiks segti no valsts sabiedrības ar ierobežotu atbildību “Slimnīca ”Ģintermuiža”” līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma izpildi nodrošinās Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Veselības ministre Anda Čakša

Vīza: valsts sekretāra p.i. Daina Mūrmane-Umbraško

I.Brūvere

Ieva.Brūvere@vm.gov.lv

67876061